kardosdrur/scandi-wiki huggingface dataset:
Klaus Pagh

Klaus Henrik Pagh (født 29. juli 1935 i Hørsholm, død 8. december 2020 i Hellerup) var en dansk skuespiller, instruktør og producer.

Biografi 
Pagh afsluttede skuespilleruddannelsen på Odense Teater i 1962 og arbejdede på teatret til 1966, hvorefter han rejste til Aalborg Teater.

På de to teatre fik han flere roller, men blev nok mere kendt som filmskuespiller i en lang række film og som Danmarks svar på James Dean på grund af sin lighed med ham. Blandt hans kendteste film var Ung leg og Soldaterkammerater-serien fra 1950'erne og først i 1960'erne.

Han tjente en formue som direktør for ABC Teatret, Aveny Teatret og for Tivoli Revyen, hvor han satte farcer op med Dirch Passer, Jørgen Ryg og Preben Kaas i hovedrollerne.

I 1980'erne flyttede han til London på grund af de danske skatteregler, men holdt kontakten ved lige med Danmark og dansk teater.

Han vendte tilbage til Danmark efter omtrent ti år.

Han var gift med skuespillerinden Sonja Oppenhagen fra 1973-1978. Sammen har de datteren Anne Oppenhagen Pagh, der er skuespiller som sine forældre. I 12 år levede han sammen med modellen Susan Winther; de fik ingen børn. Med sin eks-kone, komtesse Ida von Hahn, fik han sønnen Peter Frederik. Med sin daværende kæreste Karema Hviid har han sønnen Isak. Han adopterede sin thailandske kone Nancys datter, Pawarisa, der er jævnaldrende med Isak.

I 2011 udgav rapgruppen Suspekt en single ved navn "Klaus Pagh", og gruppen hyldede ham som en "folkehelt" og "skørtejæger". Sangen opnåede en førsteplads på den danske singlehitliste og var P3s uundgåelige.

Filmografi 
 Den store gavtyv, 1956.
 Ung leg, 1956.
 Flintesønnerne, 1956.
 Natlogi betalt, 1957.
 Skovridergården, 1957.
 Ung kærlighed, 1958.
 Spion 503, 1958.
 Soldaterkammerater, 1958.
 Mariannes bryllup, 1958.
 Pigen i søgelyset, 1959.
 Soldaterkammerater rykker ud, 1959.
 Kvindelist og kærlighed, 1960.
 Soldaterkammerater på vagt, 1960.
 Soldaterkammerater på efterårsmanøvre, 1961.
 Soldaterkammerater på sjov, 1962.
 Jeg - en marki, 1967.
 Cirkusrevyen (1967), 1967.
 Jeg - en kvinde 2, 1968.
 Der kom en soldat, 1969.
 Amour, 1970.
 Stille dage i Clichy, 1970.
 Tre slags kærlighed, 1970.
 Nu går den på Dagmar, 1972.
 Mig og Mafiaen, 1973.
 Solstik på badehotellet, 1973.
 Sønnen fra Vingården, 1975.
 Violer er blå, 1975.
 Piger i trøjen 2, 1976.
 Blind makker, 1976.
 Hjerter er trumf, 1976.
 Riget II, 1997.
 Stjerner uden hjerner, 1997.
 En kærlighedshistorie, 2001.

Referencer 
http://www.bt.dk/kendte/ingen-graenser-for-pagh 
http://www.bt.dk/kendte/folkelig-stemning-udeblev 
http://www.udeoghjemme.dk/Artikler/Artikler/2012/04/klaus-paghs-soen-bor-paa-boernehjem.aspx
http://www.billedbladet.dk/Kendte/Nyheder/2012/4/Klaus%20Pagh%20glader%20sig%20over%20sonnens%20besog.aspx 
http://www.bt.dk/underholdning/klaus-pagh-jeg-vil-foele-mig-som-en-mand

Eksterne henvisninger 
 

Personer fra Hørsholm
Skuespillere fra Danmark
Teaterledere fra Danmark
Personer i Kraks Blå Bog (afdøde)
Irmelin Rose

"Irmelin Rose" er et digt der blev skrevet af J.P. Jacobsen i 1875 og blev udgivet i digtsamlingen Fem Digte. I 1891 satte Carl Nielsen musik til digtet og udgav det i opus. 4. Det er en af hans første sange.

Carl Nielsens ældste datter blev døbt Irmelin.

Eksterne links 

 Link til Carl Nielsen Udgavens praktisk/videnskabelige digitale udgave:

 Carl Nielsens Sange 1
  Musik til fem digte af J.P. Jacobsen opus 4: Trykte noder på side 2
 Tekstbind inkl. forord, kritisk beretning og sangbare oversættelser til engelsk
 Musik til fem digte af J.P. Jacobsen opus 4: Indtroduktion på side 23; Engelsk sangbar oversættelse på side 183

Sange af Carl Nielsen
Sange fra Danmark
Sange fra 1875
Helena Paparizou

Helena Paparizou (Έλενα Παπαρίζου), (født 31. januar 1982 i Göteborg, Sverige) er en græsk-svensk sangerinde og fotomodel.

Hun var medlem af gruppen Antique i 1999-2003, der deltog i Eurovision Song Contest i 2001 i Parken, København og havde flere hitsingler i Danmark.

Som solist vandt hun Eurovision Song Contest 2005 med sangen "My number One".

{| class="wikitable"
| bgcolor="lightgrey" colspan="5" align=center | Deltagelser i Eurovision Song Contest
|- bgcolor="#CCCCCC"
! År !! Land  !! Sang !! Plads !! Point 
|-
| 2001 ||  || Die for you || 3 || 147
|-
| 2005 ||  || My number one || 1 || 230
|}

 Diskografi (solo) Albums Protereotita (2004)
 Protereotita - Euro Edition (2005)
 My Number One (2005)
 Protereotita - Euro Edition + Mambo! (2005)
 Iparhi Logos (2006)
 The Game of Love (2006)
 Vrisko To Logo Na Zo (2008)
 Gyro Apo T' Oneiro (2010)
 Greatest Hits... And More (2011)
 Ti Ora Tha Vgoume (2013)
 One Life (2014)
 Ouranio Toxo (2017)Singlar' 2003 - "Anapandites Kliseis"
 2004 - "Treli Kardia"
 2004 - "Andithesis"
 2004 - "Katse Kala"
 2004 - "Stin Kardia Mou Mono Thlipsi"
 2005 - "My Number One"
 2005 - "The Light in Our Soul"
 2005 - "A Brighter Day"
 2005 - "Mambo!"
 2006 - "Iparhi Logos"
 2006 - "Gigolo"
 2006 - "Heroes"
 2006 - "Αn Ihes Erthei Pio Noris"
 2006 - "Teardrops"
 2007 - "Mazi Sou"
 2007 - "Min Fevgeis"
 2007 - "3 Is A Magic Number"
 2007 - "Fos"
 2007 - "To Fili Tis Zois"
 2008 - "Porta Gia Ton Ourano"
 2008 - "I Kardia Sou Petra"
 2008 - "Pirotehnimata"
 2009 - "Eisai I Foni"
 2009 - "Tha Mai Allios"
 2010 - "An Isouna Agapi"
 2010 - "Dancing Without Music
 2010 - "Psahno Tin Alitheia"
 2010 - "Girna Me Sto Htes" [All Around The Dream Remix]
 2011 - "Baby It's Over"
 2011 - "Mr. Perfect"
 2012 - "Popular"
 2012 - "Pios" (Unplugged Version)
 2012 - "All The Time"
 2013 - "Poso M' Aresei"
 2013 - "Ena Lepto"
 2013 - "Save Me (This Is an SOS)"
 2013 - "Den Thelo Allon Iroa"
 2014 - "Survivor"''
 2014 - "Don't Hold Back On Love"
 2015 - "Otan Aggeli Klene"
 2015 - "Angel"
 2016 - "Misi Kardia"
 2016 - "Fiesta"
 2016 - "Fiesta" (English Version)
 2016 - "You Are the Only One" Duet med Sergej Lazarev
 2016 - "Zoi Mou"
 2016 - "Agkaliase Me"
 2017 - "Haide"
 2017 - "Colour Your Dream"
 2017 - "Haide" (English Version)
 2017 - "An Me Deis Na Klaio" Duet med Anastasios Rammos
 2018 - "Etsi Ki Etsi"
 2018 - "Totally Erased"
 2018 - "Kati Skoteino"
 2018 - "Hristoguenna Ksana"
 2018 - "It is Christmas"
 2019 - "Askopia Ksenihtia"
 2019 - "Kalokairi Kai Pathos"

Eksterne henvisninger 

Personer fra Göteborg
Sangere fra Sverige
Musikere fra Grækenland
Vindere af Eurovision Song Contest
Grækenlands Eurovision Song Contest-deltagere
Deltagere ved Eurovision Song Contest 2001
Deltagere ved Eurovision Song Contest 2005
M*A*S*H (tv-serie)

M*A*S*H var en amerikansk sitcom, der oprindelig blev sendt på den amerikanske tv-kanal CBS i perioden 1972 til 1983 og havde Alan Alda i hovedrollen. Serien efterfulgte både en bog og film. Bogen er skrevet af Richard Hooker og er baseret på hans egne oplevelser under Koreakrigen. Filmen er lavet over bogen og hedder MASH.

M*A*S*H foregår under Koreakrigen (1950-1953) på felthospitalet (Mobile Army Surgical Hospital) "MASH 4077th" i Korea tæt ved fronten. Serien omfatter 251 afsnit og varede fire gange så lang tid som den krig, den foregår under (selvom koreakrigen teknisk set ikke er afsluttet). Den sidste episode af serien ("Goodbye, Farewell, and Amen") blev vist d. 28. februar 1983 og er stadig i dag det mest sete afsnit af nogen tv-serie nogensinde. Der var ca. 106 millioner amerikanere, der fulgte med i det 2½ timer lange afsnit.

Medvirkende 
 Alan Alda – kirurg kaptajn Benjamin Franklin "Hawkeye" Pierce
 Wayne Rogers – kirurg kaptajn "Trapper John" McIntyre (1972-1975)
 Mike Farrell – kirurg kaptajn B.J. Hunnicut (1975-1983)
 McLean Stevenson – chefkirurg oberstløjtnant Henry Blake (1972-1975)
 Harry Morgan – chefkirurg oberst Sherman T. Potter (1975-1983)
 Gary Burghoff – sekretær korporal Walter "Radar" O'Reilly (1972-1979)
 Larry Linville – kirurg major Frank Burns (1972-1977)
 David Ogden Stiers – kirurg major Charles Emerson Winchester III (1977-1983)
 Loretta Swit – ledende sygeplejerske major Margaret "Hot Lips" Houlihan
 Jamie Farr – altmuligmand korporal/sergent Maxwell "Max" Q. Klinger
 William Christopher – feltpræst løjtnant/kaptajn Fader Francis J. Mulcahy

Eksterne henvisninger 
 MASH4077.co.uk
 

Amerikanske tv-serier fra 1970'erne
Amerikanske tv-serier fra 1980'erne
Koreakrigen
Tv-programmer fra CBS
Medicinske-tv-serier fra USA
Falkonergården

Falkonergården er betegnelsen på en række steder:

Falkonergården (Frederiksberg) – en nedlagt gård på Frederiksberg
Falkonergården (Fredensborg) – en gård ved Fredensborg
Falkonergårdens Gymnasium – i daglig tale kaldet Falkonergården – et gymnasium på Frederiksberg
Falkonergården (Frederiksberg)

Falkonergården var det kongelige danske for opstalning af rovfugle til falkejagt. Den blev etableret på Frederiksberg uden for København i 1670 af Christian 5.. Den lukkede i 1810, og bygningerne er siden blev revet ned med undtagelse af en enkelt længe, der stadig findes ved Falkoner Allé (mellem nr. 112 nr. 120). Falkonergården indgår i Frederiksberg Kommunes byvåben, idet der indgår tre falke.

Falkonergården blev oprettet efter kronprins Christian havde rejst rundt i Europa i 1662, hvor han bl.a. havde tilbragt tid ved Ludvig XIV's hof og deltaget i falkonerjagt. Oprindeligt blev stedet dog kaldt Jægerhuset.

De sidste falke blev indkøbt fra Island 1806, og efter nedlæggelsen blev falkene sendt til det portugisiske hof. Gården blev først bortforpagtet, men blev i 1818 købt af kgl. kapelmusikus Peter Christian Bruun, som indrettede en vokslysfabrik på gården. Gården lå på adressen Falkoner Allé 114.

Eksterne henvisninger
Kort over falkonergården 

Forsvundne bygninger, konstruktioner og anlæg i Frederiksberg Kommune
Erhvervsvidenskabelig Afgangseksamen

Erhvervsvidenskabelig Afgangseksamen (tidligere kaldet Handelsvidenskabelig Afgangseksamen og forkortes HA) er en 3-årig videnskabelig bacheloruddannelse i erhvervsøkonomi. Efter gennemførsel af studiet kan man benytte titlen civiløkonom.

Uddannelsen kan læses på Aarhus Universitet, Copenhagen Business School, Roskilde Universitet, Syddansk Universitet, eller Aalborg Universitet. Opbygningen og fagindholdet af studiet varierer dog efter, hvor uddannelsen tages. Kandidatoverbygningen til HA-uddannelsen er en 2-årig cand.merc.-uddannelse. Efter gennemførsel af overbygningen kan man benytte titlen civiløkonom, evt. efterfulgt af specialiseringsstudiet. Herefter er der mulighed for bygge videre på uddannelsen fx med en ph.d.

Den engelske betegnelse for HA-uddannelsen er Bachelor of Science in Economics and Business Administration (BSc EBA).

Typiske jobmuligheder 
Der er mange der videreuddanner sig til  revisor efter HA, men uddannelsen giver mange muligheder efterfølgende. Man ser typisk HA'ere ende op i direktør-, konsulent-, banking-, og lignende jobs.

Kombinationsuddannelser 
Det er også muligt at læse HA som en kombinationsuddannelse med et andet fag foruden den mest almindelige HA(almen.). Der findes et bredt udbud af HA-kombinationsuddannelser.

 HA(fil.) – erhvervsøkonomi og filosofi
 HA(it) – erhvervsøkonomi og it (tidligere HA(dat.) – erhvervsøkonomi og datalogi)
 HA pro. - erhvervsøkonomi og projektledelse
 HA(jur.) – erhvervsøkonomi og jura
 HA(kom.) – erhvervsøkonomi og virksomhedskommunikation
 HA(mat.) – erhvervsøkonomi og matematik
 HA(psyk.) – erhvervsøkonomi og psykologi
 HA(pol.) – international erhvervsøkonomi og politik (eng., BSc in International Business & Politics)(ofte kendt som IBP)
 HA(bær.) – erhvervsøkonomi og bæredygtighed
 HA(etik) – erhvervsøkonomi med etik og ledelse
 HA(int.) – international erhvervsøkonomi
HA EB - erhvervsøkonomi i europæisk business

Eksterne henvisninger 
 Aalborg Universitet 
 Handelshøjskolen i Århus 
 Copenhagen Business School 
 Roskilde Universitet 
 Syddansk Universitet 

Videregående uddannelser i Danmark
LO-skolen

LO-skolen er et kursus- og konferencecenter beliggende i den nordvestlige del af Helsingør.

Omkring 1958 blev skolen besluttet oprettet af LO som en højskole til uddannelse af arbejderbefolkningen. Efter en arkitektkonkurrence i 1958, som arkitekt Jørn Utzon vandt, gik der, af flere grunde 11 år før LO-skolen blev officielt indviet den 28. maj 1969, efter to års byggetid. Jørn Utzon måtte trække sig pga. operabyggeriet i Sydney, så det blev vinderne af arkitektkonkurrencens andenpræmie, Karen og Ebbe Clemmensen og Jarl Heger, som derefter fik overdraget opgaven.  
    
Skolen adskilte sig fra andre højskoler ved at have et højt niveau i forhold til mad og logi, og ved at have få længerevarende ophold, men derimod mange et- og tougers kurser. I dag er de fleste kurser af 3-5 dages varighed, men der udbydes stadig længerevarende uddannelser. Fx akademiuddannelse i ledelse, som kan tages over tre år.

De unikke rammer tiltrækker mange firmaer og private i forbindelse med konferencer, møder, uddannelse og private fester som fx bryllupper, konfirmationer og runde fødselsdage.

I 2008 ændrede virksomheden status til erhvervsdrivende fond med to datterselskaber:

Konventum, der drev konferencecenter og hotel
Center for arbejdsliv & læring, der drev uddannelsesvirksomhed
I 2015 fusionerede de to datterselskaber under navnet Konventum og driver fortsat både konferencevirksomhed, hotel og uddannelse

Eksterne links
Fonden Lo-skolen 
Konventum

Uddannelsesinstitutioner i Danmark
Bygninger, konstruktioner og anlæg i Helsingør
Kooperationen
Etableret i 1969
Uddannelse i Helsingør
W H Smith

W H Smith plc er en vidt udbredt britisk kæde af boghandler. 

Kæden blev grundlagt i London i 1792. I dag består den af 1.006 butikker, hvoraf lidt under halvdelen er placeret i lufthavne, på banegårde, hospitaler samt ved motorveje. Langt størstedelen af butikker er beliggende i Storbritannien, dog har W H Smith siden 2004 drevet butikker i Hong Kong International Airport, Singapore og Paris, og i oktober 2008 åbnedes fem butikker i Københavns Lufthavn, mens der året efter blev åbnet en butik i Stockholm-Arlanda Lufthavn. Butikkerne sælger ud over bøger også papirvarer, aviser og magasiner samt drikkevarer og slik.

I 2001 omsatte kæden for 1,273 mia. pund og beskæftigede i 2010 16.858 ansatte. W H Smith er noteret på London Stock Exchange og har hovedkontor i Swindon. 

W H Smith ejede fra 1989 til 1998 boghandlerkæden Waterstones, der i dag er en af de primære konkurrenter på det britiske hjemmemarked. 

W H Smith er desuden kendt for i 1966 at have opfundet ISBN-systemet for identifikation af bøger, der i dag er ISO-standard.

Eksterne henvisninger 
 W H Smith Ltd.

Etableret i 1792
Detailvirksomheder fra Storbritannien
Boghandler
Trypsin

Trypsin er et enzym der spalter proteiner ved basisk pH. Trypsin kløver proteinkæder på carboxylsiden af arginin og lysin på nær når disse efterfølges af prolin. Udover det er der høj sandsynlighed for miss-kløvning når to basiske aminosyrer sidder lige efter hinanden. 

Trypsin er en af de oftest brugte proteaser i proteinanalyse. Den bruges ofte i forbindelse med proteomanalyse, inden efterfølgende LC-MS analyse.

Referencer 

Enzymer
Proteiner
Fukssvansen

Fukssvansen er en dansk film fra 2001, instrueret af Niels Arden Oplev og med manuskript af førnævnte og Håkan Lindhe.

Medvirkende 
 Martin Buch som Dennis
 Anders W. Berthelsen som Carl
 Sidse Babett Knudsen som Rita
 Thomas Bo Larsen som Finn
 Tommy Kenter som Anton
 Birthe Neumann som Elly
 Peter Aude som Erwin

Noter

Eksterne Henvisninger 

Danske film fra 2001
Komediefilm fra Danmark
Dansksprogede film
Film instrueret af Niels Arden Oplev
Slip hestene løs

Slip hestene løs er en dansk film fra 2000 med manuskript og instruktion af Erik Clausen.

Medvirkende
Erik Clausen
Marianne Frost
Elith Nykjær
Bjarne Henriksen
Peter Aude
Morten Suurballe
Ole Stephensen
Javed Akram
Dorte Højsted

Eksterne henvisninger 
 

Dramafilm fra Danmark
Danske film fra 2000
Film instrueret af Erik Clausen
Dansksprogede film
Alfred Jodl

Alfred Josef Ferdinand Jodl (født 10. maj 1890, død 16. oktober 1946) var en tysk soldat og hærleder.

Biografi 
Han var søn af oberst Alfred Jodl og hustru Therese Baumgärtler. I 1910 blev han som 20-årig uddannet på Kadetskolen i München som artilleriofficer i den tyske hær.

I 1. verdenskrig deltog han som artilleriofficer 1914-1916 på vestfronten. Han blev såret to gange, og blev så for en kort tid sendt til østfronten som stabsofficer fra 1917 til 1918.

I 1923 lærte han Adolf Hitler at kende, og han blev i 1935 udnævnt til chef for den nationale forsvarskommando, en post han beholdt til 2. verdenskrigs udbrud i 1939.

I 1938 blev han udnævnt til Adolf Hitlers nærmeste militære rådgiver og blev generalløjtnant senere samme år. Generalløjtnant Alfred Jodl og generalfeltmarskal Wilhelm Keitel var de to vigtigste militære, tyske figurer under 2. verdenskrig, da de styrede det meste af den tyske militærledelse.

I 1942 blev Jodl operationschef og i januar 1944 generaloberst. 

7. maj 1945 underskrev Alfred Jodl Tysklands betingelsesløse kapitulation til De Allierede.

Under Nürnbergprocessen blev han kendt skyldig i de fire hovedpunkter:

 Forbrydelser mod freden. 
 Deltagelse i sammensværgelse om at begå forbrydelser mod freden. 
 Krigsforbrydelser. 
 Forbrydelser mod menneskeheden. 

Dommen lød på henrettelse, og han blev hængt d. 16. oktober 1946.

Syv år senere erklærede en domstol i München, at Alfred Jodl ikke havde gjort sig skyldig i krigsforbrydelser, der kunne medføre dødsstraf i følge international lov. De Allierede nægtede dog at kommentere denne afgørelse.

Eksterne henvisninger 

Generaler fra Tyskland
Personer henrettet ved hængning
Personer dømt for krigsforbrydelser ved Nürnbergprocessen
Nazister dømt for krigsforbrydelser
Personer fra Würzburg
Galliano

Galliano har flere betydninger:

 Galliano (drik) -- en alkoholisk drik.
 John Galliano -- en engelsk tøjdesigner.
 Richard Galliano -- en fransk – italiensk harmonikaspiller.
 Galliano (band) -- et engelsk jazz-funk dance band fra 1990'erne.
Galliano (drik)

Galliano er en alkoholisk drik af typen likør, skabt i 1896 af den italienske spritfabrikant Arturi Vaccari ved at blande lokale og eksotiske ingredienser som stjerneanis og vanilje. Galliano blev navngivet efter major Galliano, en krigshelt fra de Østafrikanske krige ved slutningen af det 19. århundrede. Galliano-likøren krydsede hurtigt grænserne, da de italienske pionerer drog til Californien under guldfeberen.

Galliano har en lysegul farve og bliver solgt i en letgenkendelig høj flaske, som ligner Eiffeltårnet. Da smagen bedst beskrives som eksotisk, kan det være vanskeligt at blande den med andre likører. Den kan bruges i en række drinks fx Galliano hot Shot (Galliano, varm kaffe og flødeskum) og Screaming Orgasm (Galliano, Baileys, Cointreau, Kahlua og is).

Se også 
 Typer af likør

Eksterne henvisninger 
Drinks indeholdende Galliano:
 Drinks-Online 

Likører
Krka (Slovenien)

Krka er en slovensk flod, der løber gennem byen Novo Mesto.

Se også 
Krka (Kroatien)

Floder i Slovenien
Konstanz

Konstanz er en by i delstaten Baden-Württemberg i det sydlige Tyskland, 81.220 indbyggere (2003). Konstanz ligger ved Bodensøen ved grænsen til Schweiz. Rhinen løber gennem byen nord om den gamle bykerne. Konstanz og den schweiziske by Kreuzlingen udgør et sammenhængende byområde med omkring 100.000 indbyggere; Landegrænsen går, hvor de to bydele mødes.

koncilet i Konstanz 

Ved koncilet i Konstanz (1414-1418) forsøgte man at bilægge det store skisma indenfor de vestlige kirker. Ved koncilet blev Jan Hus anklaget for kætteri og dømt til døden ved brænding på bål.

Byer i Baden-Württemberg
Frie rigsstæder
Bodensøen
Bede (plante)

 

Bede (Beta vulgaris) er en 40-100 centimeter høj urt, der i Danmark findes vildtvoksende som underarten strandbede (ofte skrevet strand-bede) ved Storebælt. Desuden ses foderbede forvildet fra dyrkning. Beskrivelsen nedenfor gælder strandbede.

Planten udvikler en kraftig pælerod med tynde siderødder. Kulturformerne har fået fremelsket rødder med vidt forskellig form og farve, men fælles for dem er et højt indhold af stivelse og sukker.

Beskrivelse 
Strandbede (B. vulgaris subsp. maritima), er en flerårig, urteagtig plante med en opret til opstigende vækst. Planten danner først en roset af bredt rudeformede eller ægformede blade med rundtakket rand. De opstigende stængler bærer smalt rudeformede til lancetformede blade med rundtakket rand. Alle blade er glatte og friskgrønne med lysere rand og underside.

Blomstrer i juli-august med små, bruskagtige, grønne blomster i endestillede og aksagtige nøgler. Frugterne er flade kapsler. Arten blev tidligere henregnet til Salturtfamilien, men hører ifølge de seneste undersøgelser hjemme i Amarant-familien.

Højde x bredde og årlig tilvækst: 1 x 0,50 m (100 x 50 cm/år). Tilvæksten er dog markant mindre det første år.

Voksested 
Den vilde form, strandbede, vokser på tangvolde ved stenede kyster og er i Danmark særlig almindelig langs Store Bælt og de sydlige Kattegatkyster, hvor den vokser sammen med eksempelvis strandkål, sodaurt, strandkvik, strandmandstro og strandmælde.

Anvendelse 
Den vildtvoksende Strand-Bede er udviklet til forskellige kulturformer, der bruges til dyrefoder og som grøntsag. Se eventuelt

 Bladbede.
 Foderbede.
 Rødbede.
 Sukkerroe.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Toårige urter
Nytteplanter
Planter i Danmark
Michelle Wie

Michelle Wie (født den 11. oktober 1989 i Honolulu på Hawaii) er en amerikansk professionel golfspiller. 

Wie har sat flere rekorder indenfor kvindegolfen. Hun er bl.a. den yngste golfspiller der nogensidne har kvalificeret sig til en turnering på den amerikanske LPGA-tour. Wie blev professionel den 13. oktober 2005, altså 2 dage efter hendes 16 års fødselsdag. Det anslås at hun allerede på det tidspunkt havde underskrevet sponsorkontrakter til en værdi af $10 millioner årligt. Hun ligger pr. 13. marts 2006 nr. 2 på verdensranglisten i golf for kvinder.

Personer fra Honolulu 
Golfspillere fra USA
Ladies Professional Golf Association

Ladies Professional Golf Association (LPGA) er et idrætsforbund som repræsenterer kvindelige professionelle golfspillere. Forbundet blev stiftet i 1950 og er dermed verdens ældste forening for kvindelige professionelle sportsudøvere. Organisationen driver LPGA-touren, Futures Tour og Women's Senior Golf Tour.

Eksterne links
LPGAs officielle hjemmeside

Golf
The Royal and Ancient Golf Club of St Andrews

The Royal and Ancient Golf Club of St Andrews (ofte forkortet R&A) er en af verdens ældste golfklubber, og styringsorganet for golf over store dele af verden. R&A har sit hovedkontor i St Andrews i Skotland, som regnes for golfens hjemsted.

Klubben blev stiftet i 1754 som en lokal golfklub under navnet Society of St Andrews Golfers, men fik efterhånden stor betydning. I 1834 blev kong William IV klubbens beskytter og den fik sit nuværende navn. I 1897 fik klubben kodificeret golfens regler, og gradvis blev klubben inviteret til at overtage styringen af golfturneringer på andre baner.

R&A er i dag styringsorganet for golf i hele verden undtagen USA og Mexico, hvor The United States Golf Association (USGA) har ansvaret. R&A samarbejder dog med USGA om at udgive og revidere golfens regler (Rules of Golf) og fortolkninger af golfens regler (Decisions on the Rules of Golf).

Eksterne henvisninger 

 Officiel hjemmeside

Golfklubber og -baner i Skotland
Claret Jug

The Claret Jug er det navn der normalt bruges om The Golf Champion Trophy, som er vinderpokalen i The Open Championship. Pokalen blev første gang uddelt i 1872, da Tom Morris Jr. havde fået det tidligere vinderbælte til eje efter at have vundet turneringen 3 år i træk. 

Golf
Deng Xiaoping

Deng Xiaoping (22. august 1904 – 19. februar 1997) var en kinesisk politiker. Han var de facto leder af Folkerepublikken Kina fra 1978 (to år efter Mao Zedongs død) til han døde i 1997. Han betragtes som det post-maoistiske, reformvenlige og åbne Kinas arkitekt. 

Politikere fra Kina